# 2016. évi XXIV. törvénybe foglalt beszerzési szabályzat X.5. pont szerinti

# közvetlen felhívás megküldésével induló beszerzési eljárás

# AJÁNLATTÉTELI FELHÍVÁS

**Tisztelt Ajánlattevő!**

Ajánlatkérő a **jelen ajánlattételi felhívás (a továbbiakban: „Ajánlattételi felhívás”) közvetlen megküldésével kívánja az általa kiválasztott, illetve az érdeklődésüket jelző gazdasági szereplőket a tárgyi beszerzési eljárásban ajánlattételre felkérni.** A beszerzési eljárással kapcsolatos tudnivalókat a jelen Ajánlattételi felhívás és mellékletei tartalmazzák.

**Felhívjuk Ajánlattevők figyelmét, hogy jelen beszerzési eljárást keretében ártárgyalás/e-aukció lefolytatására nem kerül sor. Ajánlatukat kérjük, hogy erre való tekintettel szíveskedjenek megtenni!**

**I.) Ajánlatkérő** **neve, címe, elérhetősége:**

Ajánlatkérő: Kínai-Magyar Vasúti Nonprofit Zrt. (székhelye: 1095 Budapest, Máriássy utca 7., a továbbiakban: **,,Ajánlatkérő”**)

Ajánlatkérő elérhetősége: E-mail: korosi-szabo.istvan@bbproject.hu

Ajánlatkérőnevében és képviseletében eljár: dr. Kőrösi-Szabó István

Telefon: +36 (30) 163 0547

E-mail: korosi-szabo.istvan@bbproject.hu

További információ **kizárólag** írásban (e-mailben) kérhető az Ajánlatkérőtől a fent megadott elérhetőségeken.

\*\*\*\*\*\*\*\*\*\*\*\*\*\*\*\*\*\*\*\*

**II.) Beszerzési eljárásra vonatkozó adatok**

**II.1.) A Beszerzési eljárás megnevezése:** **Utazás,- és rendezvényszervezés beszerzése**

**II.2.) A Beszerzési eljárás típusa és jogcíme:** 2016. évi XXIV. törvény mellékletét képező Beszerzési Szabályzat (a továbbiakban: ,,**Beszerzési Szabályzat**”) X.5. pontja szerinti beszerzési eljárás (a továbbiakban: ,,**Beszerzési eljárás**”).

A jelen Ajánlattételi felhívásban írt Benyújtási határidőig van lehetőség ajánlat benyújtására. A határidő elmulasztása esetén igazolási kérelem sem terjeszthető elő, az ajánlat elkésett és így érvénytelen!

**II.3.) A beszerzés tárgya, mennyisége:**

árubeszerzés / szolgáltatás-megrendelés / építési beruházás

**Utazás,- és rendezvényszervezés beszerzése** a mellékelt műszaki leírás szerinti tartalommal.

**Ajánlatkérő nettó 35 000 000 Ft keretösszeggel kíván adásvételi keretszerződést (a továbbiakban: „Keretszerződés”) kötni!**

**Ajánlatkérő a Keretszerződésben lehívási kötelezettséget nem vállal. Ajánlatkérő a 12 hónapos határozott időtartam lejártáig vagy a keretösszeg kimerüléséig jogosult a Keretszerződés alapján eseti megrendelést leadni.**

Ajánlatkérő a Beszerzési eljárást saját nevében folytatja le.

**A beszerzés pontos leírása:** Ajánlatkérő az Ajánlattételi dokumentációban határozta meg a tárgyi Beszerzési eljárás műszaki/szakmai tartalmát, valamint az eljárás eredményeként megkötendő Keretszerződés tervezetét.

**II.4.) A szerződés meghatározása, időtartama vagy a teljesítés határideje:**

Ajánlatkérő **12 hónap határozott időtartamra** kíván Keretszerződést kötni a nyertes Ajánlattevővel, a dokumentáció részeként csatolt **szerződéstervezet** szerinti tartalommal.

**A szerződés teljesítésének kezdési időpontja:** A Keretszerződés mindkét fél általi aláírásával lép hatályba.

**A szerződés teljesítésére nyitva álló határidő:** Ajánlatkérő a Keretszerződés hatályba lépését követően **a 12 hónapos határozott időtartam lejártáig vagy a keretösszeg kimerüléséig** jogosult megrendeléseket leadni. Az megrendelések teljesítési határidejét Ajánlatkérő az adott megrendelésben határozza meg azzal, hogy a teljesítés határideje nem haladhatja meg a megrendelés visszaigazolását követő 30 naptári napot.

*Az Ajánlatkérő felhívja Ajánlattevők figyelmét arra, hogy az Ajánlattételi felhívás visszavonása, módosítása, valamint a Beszerzési eljárás bármely okból történő eredménytelenné nyilvánítása vagy a Keretszerződés aláírásának egyéb okból való meghiúsulása okán az Ajánlatkérő az Ajánlattevő(k) számára kár-, költségtérítést semmilyen jogcímen nem fizet.*

**II.5.)** **Teljesítés helye:** Európa

**II.6.) Az ellenszolgáltatás teljesítésének feltételei**

Az Ajánlattevő számláját csak az Ajánlatkérő által elfogadott és aláírt teljesítésigazolás kézhezvétele után állíthatja ki. Az Ajánlattevő a számla mellé köteles csatolni az Ajánlatkérő által elfogadott és aláírt teljesítésigazolást. Az Ajánlattevő a számlát köteles az Ajánlatkérő által kért részletezéssel kiállítani.

Ajánlatkérő a beszerzés ellenértékét saját forrásból teljesíti. Az ajánlattétel, a Keretszerződés és számlázás, valamint a kifizetés devizaneme a magyar forint *(HUF).*

Felek az ellenszolgáltatás kiegyenlítése során a Polgári Törvénykönyvről szóló 2013. évi V. törvény (a továbbiakban: „**Ptk.**”**) 6:130. § (1)** bekezdésében foglaltak szerint járnak el, azaz az Ajánlattevő számláját/számláit az Ajánlatkérő a számla/számlák kézhezvételétől számított **30** *(harminc)* **naptári napon** belül teljesíti banki átutalással.

Ajánlatkérő előleget nem biztosít.

Ajánlatkérő részteljesítést nem fogad el.

**II.7.)** Ajánlattevő **többváltozatú ajánlatot**, továbbá **részajánlatot** **nem tehet**.

**II.8.) Kizáró okok, Alkalmassági feltételek:**

**Kizáró okok**

**K.1.** Az Ajánlatkérő előírja, hogy jelen eljárásban nem lehet Ajánlattevő, alvállalkozó és az alkalmasság igazolásában nem vehet részt olyan gazdasági szereplő, akivel szemben az alábbi kizáró okok bármelyike fenn áll:

1. honossága/letelepedése szerinti ország szabályai szerint nem jogalany vagy jogok és kötelezettségek szerzésére saját jogon nem képes, vagy végelszámolás alatt áll, vagy a vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

2. tevékenységét felfüggesztette vagy akinek tevékenységét, adószámát felfüggesztették;

3. egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a honossága szerinti ország vagy az Ajánlatkérő székhelye szerinti ország jogszabályai alapján – nem tett eleget, kivéve, ha megfizetésére halasztást kapott;

4. az adott eljárásban előírt adatszolgáltatási kötelezettség teljesítése során olyan hamis adatot szolgáltat, vagy hamis nyilatkozatot tesz, amely a Beszerzési eljárás tisztaságát sérti vagy veszélyezteti;

5. esetében az Ajánlatkérő bizonyítani tudja, hogy az adott eljárásban megkísérelte jogtalanul befolyásolni az Ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára az eljárásban, vagy akit korábbi beszerzési eljárásából ebből az okból az Ajánlatkérő kizárt.

6. Ajánlattevő a Beszerzési Szabályzat VI. fejezetében írt tiltott magatartást tanúsított vagy vele szemben a Beszerzési Szabályzat III.1.3. pontjában írt összeférhetetlenség áll fenn.

**Igazolási mód:**

**K.Ig.1.** Az Ajánlattevő *(közös ajánlattétel esetén minden Ajánlattevő külön-külön)* köteles **nyilatkozni** arról, hogy nem tartozik a jelen Ajánlattételi felhívásban előírt kizáró okok hatálya alá, továbbá nem vesz igénybe olyan alvállalkozót, illetve alkalmasság igazolásában részt vevő szervezetet, aki az előírt kizáró okok hatálya alatt áll.

**K.Ig.2.** Az előírt kizáró okok fenn nem állását az **Ajánlatkérő is ellenőrizheti** az eljárás során az ingyenesen, elektronikusan, magyar nyelven rendelkezésére álló nyilvános adatbázisokból, továbbá a K.1. 4. ,5. és 6. pontja alatti kizáró okok fenn nem állását az Ajánlatkérő a teljes eljárás során vizsgálja.

**K.Ig.3.** A kizáró okok tekintetében becsatolt nyilatkozatoknak, esetleges igazolásoknak a jelen Ajánlattételi felhívás megküldésének napjánál nem régebbi keltezésűnek kell lennie.

**A K.1. 3. pont szerinti kizáró ok fenn nem állását Ajánlatkérő a köztartozásmentes adózói adatbázisban ellenőrzi.**

**Amennyiben Ajánlattevő nem szerepel a köztartozásmentes adózói adatbázisban, abban az esetben Ajánlattevőnek az ajánlattételi határidő lejártát megelőző 30 napnál nem régebbi NAV igazolást kell csatolni, mely szerint Ajánlattevőnek nincs egy évnél régebben lejárt adó-, vámfizetési vagy társadalombiztosítási járulékfizetési kötelezettsége - kivétel, ha igazolja, hogy fizetési halasztást kapott.**

**II.9.) Gazdasági és pénzügyi alkalmasság**

Az alkalmasság megítéléséhez szükséges adatok és a megkövetelt igazolási mód:

**P.1.** Ajánlattevőnek*:* az ajánlatában az **előző** **3 lezárt üzleti év** vonatkozásában nyilatkoznia kell a teljes – általános forgalmi adó nélkül számított - árbevételéről, attól függően, hogy az Ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak.

**Az alkalmasság minimumkövetelménye(i):**

**P.1.** Ajánlattevő a szerződés teljesítésére gazdasági és pénzügyi szempontból alkalmasnak akkor minősül, amennyiben teljes – általános forgalmi adó nélkül számított – árbevétele az előző **3 lezárt üzleti évben** összesen elérte a **nettó 30 000 000,- HUF**-**ot** (*amennyiben az adat nem HUF-ban áll rendelkezésre, úgy az eredeti devizanemben, az adott év utolsó banki napján meghatározott MNB devizaárfolyamon számított HUF érték (közös Ajánlattevők e feltételnek együttesen, az árbevételi adatok összeadásával is megfelelhetnek)*. Amennyiben Ajánlattevő az előírt időszak kezdete után kezdte meg működését, úgy az alábbi követelmény irányadó, attól függően, hogy a működése megkezdése óta az adott Ajánlattevő hány lezárt üzleti évvel rendelkezik *(Ajánlatkérő rögzíti, hogy az üzleti évek számánál az Előtársaság időszaka nem minősül külön üzleti évnek)*:

Amennyiben Ajánlattevő az előírt időszak kezdete után kezdte meg működését, akkor alkalmas, ha a működésének megkezdési időpontjától az általános forgalmi adó nélkül számított, teljes árbevétele eléri összesen legalább a nettó 9 millió HUF-ot.

**II.10.) Műszaki, illetve szakmai alkalmasság**

Az alkalmasság megítéléséhez szükséges adatok és a megkövetelt igazolási mód:

**M.1.** Ajánlattevőnek ajánlatához csatolnia kell a jelen Ajánlattételi felhívás megküldését megelőző **36 hónapon** belül teljesített, beszerzés tárgya *(repülőjegy értékesítés, mely tartalmazza a repülőjegy, vízum, a kezelési költség és jutalék értékét is)* szerinti szállításairól szóló referencianyilatkozatot vagy referenciaigazolást. Elegendő az alkalmassági minimumkövetelmény igazolásához szükséges mennyiségű/értékű referenciamunka ismertetése az ajánlatban. A referencianyilatkozatnak / referenciaigazolásnak minimálisan az alábbiakat kell tartalmaznia:

* a szerződést kötő másik fél megnevezése;
* kapcsolattartó személy neve és elérhetősége *(cím és/vagy telefonszám és/vagy e-mail cím*);
* a referencia tárgyának ismertetése;
* a teljesítés ideje *(év – hó –bontásban)*;
* ellenszolgáltatás összege *(HUF-ban kifejezve, amennyiben a szerződés kifizetésének pénzneme nem HUF, úgy az eredeti devizanem teljesítés napján érvényes MNB devizaárfolyamon számított HUF értéke)*;
* utalás a szerződésnek és az előírásoknak megfelelő teljesítésre.

**Az alkalmasság minimumkövetelménye(i):**

**M.1.** Ajánlattevő a szerződés teljesítésére műszaki és szakmai szempontból alkalmasnak akkor minősül, ha rendelkezik az Ajánlattételi felhívás megküldését megelőző **36 hónapban** összességében legalább
20 000 000,- HUF értékű, a beszerzés tárgya *(repülőjegy értékesítés, mely tartalmazza a repülőjegy, vízum, a kezelési költség és jutalék értékét is)* szerinti szállításairól szóló, a szerződésnek és az előírásoknak megfelelően teljesített referenciamunkával.

***P.1., M.1. igazolási móddal kapcsolatos általános előírások:*** Amennyiben az Ajánlattevő más szervezet erőforrásaira (is) támaszkodik, úgy az ajánlatban meg kell jelölni ezt a szervezetet és az Ajánlattételi felhívás vonatkozó pontjának megjelölésével azon alkalmassági követelményt *(követelményeket)*, amely(ek) igazolása érdekében az Ajánlattevő ezen szervezet erőforrására *(is)* támaszkodik. Az erőforrásait rendelkezésre bocsátó szervezet az előírt igazolási módokkal azonos módon köteles igazolni az adott alkalmassági feltételnek történő megfelelést, továbbá köteles nyilatkozni arról, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

Amennyiben Ajánlattevő – átalakulásra hivatkozással – jogelődje bármely adatát fel kívánja használni, az ajánlatához csatolnia kell a jogutódlás tényét bizonyító/igazoló okiratokat *(cégiratokat)* egyszerű másolatban, különös tekintettel a szétválási okiratban foglaltakra.

Az előírt alkalmassági követelményeknek a közös Ajánlattevők együttesen is megfelelhetnek. Az előírt alkalmassági követelményeknek az Ajánlattevők bármely más szervezet *(vagy személy)* kapacitására támaszkodva is megfelelhetnek, a közöttük fennálló jogi kapcsolat jellegétől függetlenül.

**III.) Az ajánlatok értékelésének szempontja, súlyszáma(i), értékelés módszere:**

Ajánlatkérő a tárgyi Beszerzési eljárásban az ajánlatok értékelése szempontjának **az összességében legkedvezőbb ajánlat kiválasztásá**t határozza meg.

Ajánlatkérő az ajánlatokat az alábbi **részszempontok** és súlyszámok szerinti értékeli:

|  |  |
| --- | --- |
| **Bírálati részszempont** | **Súlyszám** |
| Kezelési díj (nettó Ft/repülőjegy) | 50 |
| Kiegészítő szolgáltatások kezelési díja (nettó Ft/alkalom/utas) | 50 |

**Értékelés módszere:**

Az Ajánlatkérő az érvényesnek minősített ajánlatokat az alábbi részszempontok alapján értékeli. A súlyszám és az értékelési szempontra a lenti képlet alapján adott pontszám szorzata adja a részszempontok súlyozott pontszámát.

**Az értékelési módszer (fordított arányosítás):**

P tételn = (Lnlegjobb/ Ln)X (Pmax- Pmin) + Pmin

ahol

P tételn = a meghatározandó pontérték

Lnlegjobb = az adott tételre adott legjobb ajánlat értéke

Ln = az adott résztvevő által az adott tételre tett ajánlat értéke

Pmax = a pontok alsó határa

Pmin = a pontok felső határa

A bírálat során az adható pontszám valamennyi részszempont esetében 1-10 pont. Mindegyik részszempont esetében az Ajánlatkérő számára legkedvezőbb ajánlati elem 10 pontot kap, a többi arányosan kevesebbet. Mindegyik részszempont esetében Ajánlatkérő két tizedes jegy pontosságig számol. Minden részszempontnál a kapott pontszámot Ajánlatkérő megszorozza az adott részszemponthoz tartozó súlyszámmal. Ezek az értékek összeadódnak, az összeg adja az Ajánlattevő összpontszámát.

Abban az esetben, amennyiben az Ajánlattevő a díjakat alulprognosztizálja, az ebből eredő pluszköltségeket, kiadásokat stb. nem háríthatja át az Ajánlatkérőre, és ez nem mentesíti a teljesítési kötelezettség alól.

Az ellenszolgáltatás mértékét nettó magyar forintban kell megadni, s az nem köthető semmilyen más külföldi fizetőeszköz árfolyamához. Kizárólag pozitív egész számot lehet megajánlani, a 0,- Ft, valamint a nem egész számú megajánlás az ajánlat érvénytelenségét vonja maga után.

A bírálati részszempontokra megajánlott ellenszolgáltatás fix, a Keretszerződés időtartama alatt nem módosítható.

\*\*\*\*\*\*\*\*\*\*\*\*\*\*\*\*\*\*\*\*

**V.) Kiegészítő tájékoztatás**

Ajánlatkérő **konzultációt, helyszíni bejárást nem tart.**

Az Ajánlattevő a megalapozott ajánlattételhez tájékoztatást kérhet írásban, a korosi-szabo.istvan@bbproject.hu e-mail címen legkésőbb az ajánlattételi határidő lejártát megelőző 2. nap 11:00 óráig. Ajánlatkérőnek úgy kell a válaszát megadnia, hogy Ajánlattevőnek legalább munkanapon 24 óra rendelkezésére álljon a megküldött válasz feldolgozására, ellenkező esetben az ajánlattételi határidőt el kell halasztani.

**VI.) Hiánypótlás lehetősége**

Ajánlatkérő az eljárásban a hiánypótlást valamennyi Ajánlattevő számára megküldött hiánypótlási felhívásban foglaltak szerint, azonos feltételekkel biztosítja.

**VII.) Tárgyalás lefolytatására vonatkozó információk**

Ajánlatkérő a jelen Beszerzési eljárásban **nem fog** tárgyalást tartani.

**VIII.) Keretszám**

Ajánlatkérő a jelen Beszerzési eljárásban **nem határozott meg** keretszámot.

**IX.) Beszerzési eljárás nyelve:** a magyar. Ajánlat a magyar nyelven kívüli nyelven nem nyújtható be. Ajánlattevőnek az ajánlathoz csatolandó minden dokumentumot, iratot magyar nyelven kell benyújtania. Idegen nyelvű dokumentum, irat benyújtása esetén, az idegen nyelvű dokumentummal együtt legalább annak felelős magyar nyelvű fordítása is benyújtandó. Felelős fordítás alatt az Ajánlatkérő az olyan fordítást érti, amely tekintetében az Ajánlattevő képviseletére jogosult személy írásban, cégszerűen aláírt nyilatkozattal nyilatkozik arról, hogy a fordítás mindenben megfelel az eredeti szövegnek A nem magyar nyelven készült, illetve felelős magyar fordítással el nem látott dokumentumokban foglaltakat az Ajánlatkérő az ajánlatok bírálata során nem veszi figyelembe. A fordítás tartalmának helyességéért az Ajánlattevő a felelős.

\*\*\*\*\*\*\*\*\*\*\*\*\*\*\*\*\*\*\*\*

**X.) Csatolandó dokumentumok, egyéb feltételek**

**X.1.)** Ajánlatkérő **nem fogad el** olyan **későbbi díjkövetelést**, melynek indoka az, hogy valamely elem kimaradt az ajánlatból vagy Ajánlattevő rosszul irányozta elő azt.

**X.2.)** Ajánlattevőnek ajánlatában meg kell jelölni *(nemleges nyilatkozat is szükséges)*:

* 1. a beszerzésnek azt a részét *(részeit)*, amelynek teljesítéséhez az Ajánlattevő alvállalkozót kíván igénybe venni,
	2. az ezen részek tekintetében igénybe venni kívánt és az ajánlat benyújtásakor már ismert alvállalkozókat, az igénybevétel előrelátható mértékének megjelölésével. (Ajánlattételi dokumentáció 9. sz. melléklet)

A nyertes Ajánlattevő legkésőbb az eljárás eredményéről szóló tájékoztató kézhezvételét követő 10 (tíz) napon belül köteles az Ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és – ha a megelőző Beszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

A beszerzés értékéből 10%-nál nagyobb arányban részesülő alvállalkozó Ajánlattevőként ugyanabban a Beszerzési eljárásban önállóan nem nyújthat be ajánlatot.

**X.3.)** Közös ajánlattétel esetében az ajánlatban meg kell jelölni az eljárásban a közös Ajánlattevők nevében eljárni jogosult képviselőt. A közös Ajánlattevők a Keretszerződés teljesítéséért az Ajánlatkérő felé egyetemlegesen felelnek. Közös ajánlattétel esetében az ajánlathoz csatolni kell a közös Ajánlattevők nyilatkozatát legalább az alábbiak szerint: a nyilatkozat megjelöli azon Ajánlattevőt, aki a közös Ajánlattevőket az eljárás során kizárólagosan képviseli és az Ajánlattevők nevében hatályos jognyilatkozatot tehet, ismerteti az ajánlat aláírásának módját; tartalmazza, hogy a közös Ajánlattevők nyertessége esetén a Keretszerződésben vállalt valamennyi kötelezettség teljesítéséért egyetemleges felelősséget vállalnak. A nyilatkozatban foglaltak hatálya, teljesítése, alkalmazhatósága vagy végrehajthatósága nem függhet felfüggesztő *(hatálybaléptető),* illetve bontó feltételtől és harmadik személy, illetve hatóság jóváhagyásától. (Ajánlattételi dokumentáció 8. sz. melléklet)

Közös ajánlattétel esetén a közös Ajánlattevők ugyanabban a Beszerzési eljárásban önállóan nem nyújthatnak be ajánlatot.

**X.4.)** Csatolandó az Ajánlattevő cégszerűen aláírt, felelős nyilatkozata arról, hogy **változásbejegyzés**i kérelmet nyújtott-e be, amely még nem került átvezetésre a nyilvántartó bíróság/hatóság nyilvántartásában. Amennyiben **folyamatban van változásbejegyzési eljárás**, Ajánlattevőnek az ajánlatához csatolnia kell az elektronikusan kitöltött, cégbírósághoz benyújtott változásbejegyzési kérelem kinyomtatott változatát és a benyújtást igazoló **digitális tértivevény** kinyomtatott változatát. (Ajánlattételi dokumentáció 10. sz. melléklet)

**X.5.)** Amennyiben Ajánlattevő **üzleti titkát** képező ajánlati elemet épít be az ajánlatába, azt köteles elkülönített módon elhelyezni az ajánlatában és indokolt nyilatkozatot benyújtani az üzleti titokkal érintett adatok köréről. Az indokolásnak alá kell támasztania, hogy az üzleti titoknak minősített információ nyilvánosságra hozatala miért és milyen módon okozna az Ajánlattevő számára aránytalan sérelmet. (Ajánlattételi dokumentáció 6. sz. melléklet)

**X.6.)** Az ajánlat összeállításának költségét Ajánlattevő viseli.

**X.7.)** Ajánlati kötöttség időtartama: ajánlattételi határidő lejártától **számított 90 naptári nap**.

**X.8.)** Ajánlatkérő a jelen eljárásban **ajánlati biztosítékot nem köt ki.**

**X.9.)** Az ajánlathoz csatolni kell a cégkivonatban szereplő képviseleti mód alapján az ajánlatot *(az ajánlatban szereplő dokumentumokat)* Ajánlattevőként vagy ún. alkalmasság igazolásában részt vevő szervezetként/személyként aláíró személy*(ek)* érvényes **aláírási címpéldány**a*(i)*t *(aláírás-mintáját vagy ezzel egyenértékű okmányát)*. Amennyiben az Ajánlattevő vagy egyéb gazdasági szereplő szervezet képviseletére *(cégjegyzésére)* jogosult személy az eljárással kapcsolatos jognyilatkozatok megtételére más személyt képviseleti joggal ruház fel, az ajánlathoz csatolni kell a mindkét fél által aláírt, teljes bizonyító erejű magánokiratba foglalt **meghatalmazás**t. A meghatalmazással összefüggésben Ajánlatkérő felhívja az Ajánlattevők figyelmét a Ptk. 3:116. §-ának (3) bekezdésében foglaltakra, amelynek értelmében: „*A cégvezető és a képviseletre jogosult munkavállaló képviseleti jogát érvényesen nem ruházhatja át másra.*”

**X.10.)** Az ajánlatnak tartalmaznia kell **adatlap**ot az Ajánlattevő (közös Ajánlattevők) főbb adatairól, az Ajánlattételi dokumentáció vonatkozó iratmintája szerint. (Ajánlattételi dokumentáció 11. sz. melléklet)

**X.11.)** Az ajánlatnak tartalmaznia kell az **Ajánlattevő kifejezett nyilatkozatát** az Ajánlattételi felhívás és az Ajánlattételi dokumentáció feltételeire, a Keretszerződés létrehozására és teljesítésére, valamint a kért ellenszolgáltatásra vonatkozóan. (Ajánlattételi dokumentáció 3. sz. melléklet)

**X.12.)** A tárgyi Ajánlattételi felhívásban és Ajánlattételi dokumentációban valamennyi napban, órában megadott határidő magyarországi helyi idő szerint értendő.

**X.13.)** Ajánlatkérő kizárólag az érvényes ajánlatokat értékeli az értékelési szempont szerint.

**X.14.)** Ajánlatkérő nem írja elő és nem is teszi lehetővé projekttársaság létrehozását.

**X.15.)** Ajánlatkérő fenntartja a jogot a Beszerzési eljárás eredménytelenné nyilvánítására abban az esetben, amennyiben csak egy érvényes ajánlat érkezik be az eljárásban.

**X.16.) Ajánlattevő köteles az ajánlatához csatolni az Ajánlattételi dokumentációban csatolt minta szerinti felolvasólapot!** (Ajánlattételi dokumentáció 1. sz. melléklet)

**X.18.)** Ajánlattevő köteles az ajánlatához csatolni az Ajánlattételi dokumentáció részét képező Ajánlattevői nyilatkozat cégszerűen aláírt példányát.

**XI.) Ajánlattétellel kapcsolatos információk:**

**XI.1.) Az Ajánlattételi dokumentáció rendelkezésre bocsátásának módja:**

Az Ajánlattételi dokumentáció korlátlanul, teljeskörűen, közvetlenül és térítésmentesen, elektronikusan megküldésre kerül az Ajánlattevő részére.

**Az Ajánlattételi dokumentációnak** azAjánlatkérőtől történő **átvétele** az eljárásban az **érvényes ajánlatadás feltétele. Az Ajánlattételi dokumentáció átvételének feltétele a jelen Ajánlattételi felhíváshoz mellékelt összeférhetetlenségi és titoktartási nyilatkozat aláírása és Ajánlatkérő részére történő megküldése.**

Az Ajánlattételi dokumentációt kézhez vevő az általa átvett dokumentációt nem adhatja tovább, azt sem részben, sem egészben nem hozhatja nyilvánosságra. A közös Ajánlattevők tagjai közti dokumentumátadás nem minősül sem továbbadásnak, sem nyilvánosságra hozatalnak.

Az Ajánlattételi dokumentációt ajánlatonként legalább egy Ajánlattevőnek vagy az ajánlatban megnevezett alvállalkozónak az ajánlattételi határidő lejártáig kézhez kell kapnia elektronikus úton.

**Az eljárási dokumentumok átvétele elektronikus úton**

Ajánlatkérő az eljárás egyéb dokumentumainak megküldéséről akként rendelkezik, hogy azokat e-mail útján küldi meg az Ajánlattevők részére. Felhívjuk Ajánlattevők figyelmét arra, hogy az átvételt válasz e-mailben szükséges visszaigazolniuk az Ajánlattételi felhívás **I.) pontjában** megadott e-mail címre.

\*\*\*\*\*\*\*\*\*\*\*\*\*\*\*\*\*\*\*\*

**XII.) Ajánlatok formai követelményei**

**XII.1.)**

a)Az ajánlatot magyar nyelven szükséges benyújtani.

b) Az ajánlatban lévő minden – az Ajánlattevő vagy az alkalmasság igazolásában résztvevő gazdasági szereplő által készített – dokumentumot *(nyilatkozatot)* a végén cégszerűen alá kell írnia az adott gazdálkodó szervezetnél erre jogosult*(ak)*nak vagy olyan személynek, vagy személyeknek, aki*(k)* erre a jogosult személy*(ek)*től írásbeli meghatalmazást kaptak.

**XII.2.) Az ajánlattételi határidő lejártát követően Ajánlatkérő a beérkezett ajánlatokról jegyzőkönyvet készít, melyet valamennyi Ajánlattevő részére megküld.**

Ajánlatkérő az eljárás lefolytatása során esélyegyenlőséget biztosít Ajánlattevők részére.

\*\*\*\*\*\*\*\*\*\*\*\*\*\*\*\*\*\*\*\*

**XIII.)**

**XIII.1.) Az eljárás időbeli ütemezése:**

## Az ajánlat benyújtásának határideje: 2024. 10. 13. 11:00 óra

## Az ajánlatok felbontásának időpontja: 2024. 10. 13. 11:00 óra

Ajánlatkérő az ajánlattételi határidő lejártát követően a bontásról jegyzőkönyvet készít, melyet Ajánlatkérő a bontást követően egyidejűleg megküld valamennyi Ajánlattevő részére.

A bontási jegyzőkönyvben Ajánlatkérő ismerteti az Ajánlattevők nevét, címét (székhely, lakóhely), valamint azokat a főbb, számszerűsíthető adatokat, amelyek az értékelési szempont alapján értékelésre kerülnek.

A bontási jegyzőkönyv tartalmazza az Ajánlatkérő rendelkezésére álló fedezetet.

## Az ajánlatok felbontásának helye:

## 1095 Budapest, Máriássy utca 7. - Máriássy-ház, Kínai-Magyar Vasúti Nonprofit Zrt., IV. em. 4.7. számú iroda.

**Az ajánlatok felbontásán jelenlétre jogosultak**: Az ajánlatok bontásán az Ajánlatkérő és az Ajánlattevők képviselői, továbbá az Ajánlatkérő által meghívottak vehetnek részt.

**Az eljárás eredményéről szóló döntés megküldésének eljárás indításakor tervezett napja:
2024. 10. 13.**

**Ajánlattételi felhívás közzétételének *(azaz az eljárás megindításának)* napja:**

**2024. 10. 13.**

**XIII.2.) Az ajánlatok benyújtása**

**Az ajánlatok benyújtására elektronikus úton a** beszerzes@bbproject.hu **e-mail címre, vagy személyesen az Ajánlatkérő székhelyén van lehetőség. Ajánlatkérő fenntartja magának a jogot arra, hogy elektronikus ajánlat esetén a Beszerzési eljárás során az ajánlatot papír alapon, eredeti verzióban is bekérje az Ajánlattevőtől.**

**Felhívjuk az Ajánlattevők figyelmét arra, hogy az Ajánlatkérő aukciót a jelen Beszerzési eljárás során nem fog tartani. Kérjük, hogy végleges ajánlatukat ennek figyelembe vételével szíveskejenek megtenni!**

Tárgyi Ajánlattételi felhívásban foglaltak a Beszerzési Szabályzatban írtak szerint értelmezendők.